PIRMSSKOLAS PEDAGOGIEM JOPROJĀM 
NAV NODROŠINĀTAS IESPĒJAS BAUDĪT LĪDZĪGU 
 PROFESIONĀLĀS DZĪVES KVALITĀTI KĀ CITIEM PEDAGOGIEM 

Latvijas Izglītības un zinātnes darbinieku arodbiedrība (LIZDA) ir aptaujājusi visas 119 pašvaldības, lai  iegūtu informāciju par  pirmsskolas izglītības iestāžu pedagogu darba slodzi un mēneša darba algas likmi. Pirmsskolas izglītības iestādēs ir nodarbināti 12.3 tūkstoši skolotāji un atbalsta personāls (skatīt 1.att.), no kuriem  puse ir LIZDA biedri, kuru interesēs arodbiedrība arvien aktīvāk iestājas par pirmsskolā strādājošo profesionālās dzīves kvalitātes paaugstināšanu, nepieļaujot, ka pirmsskolā nodarbināto situācija būtu sliktāka kā pārējiem pedagogiem. 

1.att. Pirmsskolas izglītības iestāžu skolotāju un atbalsta personāla skaits

Atgādinām, ka atbilstoši 05.07.2016. MK noteikumiem Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, tiek piešķirts valsts finansējums pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai, izņemot iestādes vadītāju, viņa vietnieku un atbalsta personāla darba samaksai. Atbilstoši MK noteikumiem Nr. 445 “Pedagogu darba samaksas noteikumi”, līdz 2016.gada 1.septembrim pirmsskolas pedagogiem bija noteiktas 30 darba stundas ar izglītojamiem un 4 apmaksātas darba stundas nodarbību sagatavošanai (savukārt, pārējiem pedagogiem – 21 darba stundas nedēļā, tai skaitā mācību stundas, nodarbības un fakultatīvi, to sagatavošana, individuālais un grupu darbs, u.c. darbi). Šobrīd MK noteikumi Nr.445 paredz - pirmsskolas pedagogiem 40 darba stundas nedēļā, tai skaitā 36 darba stundas ar izglītojamiem un 4 darba stundas – nodarbību sagatavošanai (savukārt, pārējiem pedagogiem – 30 darba stundas nedēļā, tai skaitā mācību stundas, nodarbības un fakultatīvi, to sagatavošana, individuālais un grupu darbs, u.c. darbi). Šāds normatīvais regulējums negatīvi ietekmē vienlīdzīgas iespējas saņemt vienādu stundas tarifa likmi pedagogiem, kuru nodarbinātībai ir noteiktas vienlīdzīgas prasības. Rēķinot pēc noteiktās zemākās darba algas likmes VISIEM pedagogiem – 750 euro mēnesī, pirmsskolas pedagogu stundas tarifa likme ir 4.69 euro, salīdzinot ar pārējiem pedagogiem, kuri ir tiesīgi saņemt augstāku atalgojumu - 6.25 euro stundā.
LIZDA biedri ir neapmierināti ar to, ka līdz ar 40 stundu darba nedēļas ieviešanu pirmsskolas skolotājiem, daudzās pašvaldību pirmsskolas izglītības iestādēs tika samazināta pirmsskolas pedagogu darba slodze. Saņemot pieprasīto informāciju no pašvaldībām, LIZDA noskaidroja, ka tikai 40% (vai 48 pašvaldībās) no visiem pirmsskolas pedagogiem, kuri strādā ar bērniem vecumā no 1,5 līdz 4 gadiem tiek nodrošināta pilna darba slodze - 40 stundas nedēļā (skatīt 2.attēlu). Visās pašvaldībās tiek nodrošināta algas likme, kura nav zemāka par MK noteikumos Nr.445 noteikto 750 euro mēnesī. Vairāk par noteikto zemāko mēneša darba algas likmi pašvaldība ir lēmusi maksāt tikai vienā piektajā daļā no pašvaldību kopskaita pirmsskolas pedagogiem, kuri strādā ar bērniem vecumā no 1,5 līdz 4 gadiem (skatīt 3.attēlu). Augstākā likme pirmsskolā ir noteikta Carnikavas novadā – 1006 euro.

	Pedagogi, kuri strādā ar bērniem vecumā no 1,5 līdz 4 gadiem
	Pedagogi, kuri strādā ar bērniem 
vecumā no 5 līdz 6 gadiem

	Vidējā slodze pašvaldībā
	Pašvaldību skaits
	Īpatsvars % kopējā skaitā
	Vidējā slodze pašvaldībā
	Pašvaldību skaits
	Īpatsvars
 % kopējā skaitā

	x
	x
	x
	0,26 – 0,49
	3
	2,5

	0,50 - 0,69
	9
	7,6
	0,50 - 0,69
	6
	5,0

	0,70 - 0,79
	8
	6,7
	0,70 - 0,79
	12
	10,1

	0,80 - 0,89
	25
	21,0
	0,80 - 0,89
	17
	14,3

	0,90 - 0,99
	29
	24,4
	0,90 - 0,99
	52
	43,7

	= 1,00 
	48
	40,3
	1,00 
	29
	24,4


Avots: pašvaldību sniegtā informācija laikā no 30.09.2019 līdz 05.11.2019
2.att. Pirmsskolas pedagogu vidējā darba slodze pašvaldībās (n=119)

	Pedagogi, kuri strādā ar bērniem 
vecumā no 1,5 līdz 4 gadiem
	Pedagogi, kuri strādā ar bērniem vecumā no 5 līdz 6 gadiem

	Vidējā  darba algas likme pašvaldībā
	Pašval-dību skaits
	Īpatsvars % kopējā skaitā
	Vidējā darba algas likme
pašvaldībā
	Pašval-dību skaits
	Īpatsvars
 % kopējā skaitā

	= 750
	93
	78,2
	= 750
	86
	72,4

	751 - 799
	8
	6,7
	751 - 799
	13
	10,9

	800 - 849
	9
	7,6
	800 - 849
	11
	9,2

	850 - 899
	2
	1,7
	850 - 899
	2
	1,7

	900 - 949
	5
	4,2
	900 - 949
	5
	4,2

	950 - 999
	1
	0,8
	950 - 999
	1
	0,8

	1000 - 1006
	1
	0,8
	1000 - 1006
	1
	0,8


Avots: pašvaldību sniegtā informācija laikā no 30.09.2019 līdz 05.11.2019
3.att. Pirmsskolas pedagogu vidējā mēneša darba algas likme (euro) pašvaldībās (n=119)
Aprēķinot vidējo mēneša darba algu (skatīt 4.attēlu) pašvaldībās pirmsskolas pedagogiem, kuri strādā ar bērniem vecumā no 1,5 līdz 4 gadiem, jāsecina, ka pusē no pašvaldībām pirmsskolas pedagogiem nav rasta iespēja saņemt vismaz 750 euro mēnesī, vēl trešajā  daļā pašvaldību pirmsskolas pedagogi par darbu saņem vidēji 750 euro mēnesī, t sk. arī pilsētu pašvaldībās. 

	Pedagogi, kuri strādā ar bērniem 
vecumā no 1,5 līdz 4 gadiem
	Pedagogi, kuri strādā ar bērniem vecumā no 5 līdz 6 gadiem

	Vidējā  darba alga (mēnesī) pašvaldībā
	Pašvaldību skaits
	Īpatsvars % kopējā skaitā
	Vidējā darba alga (mēnesī)
pašvaldībā
	Pašvaldību skaits
	Īpatsvars
 % kopējā skaitā

	līdz 749
	64
	53,8
	līdz 749
	62
	52,1

	= 750
	37
	31,1
	= 750
	40
	33,7

	751 - 799
	8
	6,7
	751 - 799
	7
	5,9

	800 - 849
	5
	4,1
	800 - 849
	4
	3,4

	850 - 899
	-
	-
	850 - 899
	-

	900 - 949
	4
	3,4
	900 - 949
	5
	4,1

	950 - 1006
	1
	0,8
	950 - 1006
	1
	0,8


Avots: pašvaldību sniegtā informācija laikā no 30.09.2019 līdz 05.11.2019
4.att. Pirmsskolas pedagogu vidējā mēneša darba alga (euro) 
pašvaldībās (n=119)

Salīdzinot pirmsskolas pedagogu vidējo darba samaksu pašvaldībās ar 2018.gadā fiksēto vidējo darba samaksu (bruto) valstī, kura sasniedza 1004 euro mēnesī (CSP dati) un izglītības nozarē – 823 euro, jāsecina, ka  pirmsskolās atalgojums ir salīdzinoši ļoti zems. Pēc Finanšu ministrijas un Centrālās statistikas pārvaldes prognozēm, 2019.gadā vidējā darba samaksa valstī ir plānota – 1063, bet 2020.gadā -1121 euro mēnesī. Salīdzinoši jāakcentē, ka aptuveni 40% pedagogi, kuri strādā citās izglītības pakāpēs, izņemot pirmsskolas izglītību, 2018./2019.mācību gadā saņēma zemāko mēneša darba algas likmi, bet vidējā skolotāja alga fiksēta virs 850 euro (IZM dati). Pirmsskolas izglītības iestāžu pedagogu darba samaksa ir būtiski zemāka nekā pārējiem pedagogiem neraugoties uz to, ka jau no 2004.gada tika noteiktas obligātās izglītības un profesionālās kvalifikācijas prasības pedagogiem, tostarp, arī pirmsskolas izglītības pedagogiem tika noteikta obligāta augstākā pedagoģiskā izglītība. Ļoti daudzi pirmsskolas pedagogi ieguva augstāko izglītību maksas studijās, kā arī regulāri apmeklē profesionālās kompetences pilnveides kursus, īpaši jau pagājušajā un šajā mācību gadā, jo ar šo mācību  gadu tiek īstenots jaunais kompetencēs balstītais mācību saturs pirmsskolā. 

LIZDA aicina arī turpmāk pašvaldības un  ikvienu ieinteresēto atbalstīt aktivitātes, pieprasot valdībai nodrošināt MK rīkojuma “Par pedagogu darba samaksas pieauguma grafiku” un citu tiesību aktu izpildi:
1) nodrošināt Izglītības likuma 53. panta trešās daļas: “Pedagoga mēnešalga par vienu slodzi nav zemāka par Ministru kabineta apstiprināto pedagogu darba samaksas paaugstināšanas grafikā noteikto mēnešalgu attiecīgajā laikposmā.” izpildi;
2) nodrošināt Deklarācijā par Artura Krišjāņa Kariņa vadītā Ministru kabineta iecerēto darbību izvirzītos uzdevumu “127.Turpināsim palielināt pedagoģiskā un akadēmiskā personāla atalgojumu un pilnveidosim atalgojuma modeli, tai skaitā pirmsskolas pedagogiem. Izpildīt sasniedzamo rezultātu 3) Nodrošināta pedagogu zemākās mēneša darba algas likmes palielināšanas grafika izpilde, sākot ar 2019. gada septembri;
3) nodrošināt Izglītības attīstības pamatnostādnēs 2014.–2020. gadam noteikto, ka izglītībā strādājošo vidējā darba alga (bruto) salīdzinājumā ar vidējo darba algu valstī - 2020. gadā ir vienāda.

LIZDA ir saņēmusi Izglītības un zinātnes ministrijas un Finanšu ministrijas apstiprinājumu par to, ka 2020.gada marta mēnesī tiks pārskatītas iespējas rosināt likuma “Par valsts budžetu 2020. gadam” grozījumus, lai pārdalītu finansējumu (8,1 milj. euro) zemākās darba algas likmes 790.00 euro mēnesī (pieaugums - 5%) nodrošinājumu pedagogiem no 2020. gada 1. septembra.

LIZDA ir vērsusies ar vēstuli pie pašvaldībām, lūdzot, lai  2020.gada budžetā tiktu ieplānots finansējums  zemākās darba algas likmes - 790.00 euro mēnesī nodrošināšanai pirmsskolas izglītības iestāžu pedagogiem no 2020. gada 1. septembra. LIZDA ir aicinājusi pašvaldības izvērtēt iespēju proporcionāli pedagogu zemākās darba algas likmes pieaugumam (līdz 5%) palielināt arī skolotāja palīgu un citu pirmsskolas izglītības iestāžu tehnisko darbinieku atalgojumu. LIZDA izsaka pateicību tām pašvaldībām, kuras jau no 2019.gada 1.septembra nodrošina pirmsskolas izglītības iestāžu pedagogu zemāko mēneša darba algas likmi  -790.00 euro apmērā un vairāk (skatīt tabulu pielikumā). 

LIZDA ir gandarīta, ka telefona sarunās daudzu pašvaldību pārstāvji izteikuši pateicību, ka arodbiedrība iesaistās pirmsskolas pedagogiem aktuālo darba slodžu un darba samaksas jautājumu aktualizēšanā visos līmeņos. Vēlamies akcentēt pašvaldības, kuras atbalstu LIZDA darbībai, iestājoties par pirmsskolas pedagogu vienlīdzīgām tiesībām salīdzinoši ar citiem pedagogiem,   ir apliecinājušas  rakstiski savās informatīvajās atbildes vēstulēs par pirmsskolas izglītības iestāžu pedagogu darba slodzi un mēneša darba algas likmi:
· Salaspils novada dome;
· Rundāles novada dome;
· Madonas novada pašvaldība;
· Lielvārdes novada pašvaldība;
· Jēkabpils pilsētas pašvaldība;
· Valmieras pilsētas pašvaldība.

Šobrīd LIZDA turpina aktīvi darboties, lai uzlabotu pedagogu un pārējo pirmsskolā strādājošo profesionālo dzīves kvalitāti: 
· Platformā ManaBalss.lv par iniciatīvu «NOVĒRST DISKRIMINĀCIJU PIRMSSKOLAS IZGLĪTĪBAS PEDAGOGU NODARBINĀTĪBĀ» ir parakstījušies 8'510 tās atbalstītāji, TOMĒR aicinām vēl 1'490 (!)  atbalstītājus to parakstīt;
· IZM veido darba grupu atalgojuma modeļa pilnveidošanai pirmsskolas izglītības iestāžu pedagogiem, kurā dalību pieteikusi arī LIZDA;
· Uzrunātas visas Saeimas frakcijas, lūdzot deputātiem iesniegt LIZDA sagatavotos priekšlikumus “Grozījumi Izglītības likumā” par valsts sociālo atbalstu arī pirmsskolas pedagogiem, kuriem līdz pensijas vecuma sasniegšanai ir mazāk nekā trīs gadi, pie nosacījuma, ka kopējais pedagoga darba stāžs ir vismaz 25 gadi;
· Nosūtīta vēstule visām pašvaldībām, lūdzot, lai  budžetā 2020.gadam tiktu ieplānots finansējums  zemākās darba algas likmes - 790.00 euro mēnesī nodrošināšanai pirmsskolas izglītības iestāžu pedagogiem no 2020. gada 1. septembra;
· 2020.gada janvāra otrajā nedēļā tiek plānota LIZDA pirmsskolas ekspertu sanāksme, lai izvērtētu dažādus pirmsskolas pedagogu profesionālās dzīves kvalitāti ietekmējošos faktorus un apkopotu priekšlikumus atalgojuma modeļa pilnveidošanai pirmsskolā.
OECD eksperti Latvijas izglītības politikas pārskatā norāda, ka nepieciešams veidot stratēģisku pieeju, lai uzlabotu pirmsskolas darbinieku kvalitāti un motivāciju. OECD eksperts Marko Kols uzsver, ka pirmsskolas izglītības posmā ir jābūt vislabākajiem pedagogiem. Izglītība un aprūpe agrīnā pirmsskolas vecumā tiek ielikti pamati panākumiem vēlākā dzīves posmā attiecībā uz izglītību, labklājību, nodarbinātību un sociālo integrāciju un aicina likvidēt pedagogu atalgojuma atšķirības. Proti, celt algas un maksāt pirmsskolu pedagogiem tikpat, cik sākumskolās. 2019.gada OECD pētījums apliecina., ka Latvijā, Islandē un Vācijā ir vislielākais stundu skaits ko pirmsskolas pedagogs pavada kopā ar bērnu, bet atalgojums ir viens no zemākajiem salīdzinot ar citām OECD valstīm.
LIZDA aicina Saeimas un pašvaldību deputātus, Ministru kabinetu, Tiesībsarga biroju, visus pedagogus un bērnu vecākus vienoties izpratnē par pirmsskolas pedagoga profesionālās dzīves kvalitātes paaugstināšanas nepieciešamību un paust savu atbalstu pirmsskolas pedagogu diskriminācijas nepieļaušanai. 

